CELEX: 62008CA0425
Language: mt
Date: 2009-10-15 00:00:00
Title: Kawża C-425/08: Sentenza tal-Qorti tal-Ġustizzja (It-Tieni Awla) tal- 15 ta’ Ottubru 2009 (talba għal deċiżjoni preliminari tal-Conseil d’État — il-Belġju) — Enviro Tech (Europe) Ltd vs L-Istat Belġjan (Ambjent u Protezzjoni tal-konsumaturi — Klassifikazzjoni, ippakkjar u ttikkettjar tan-n-propil bromid bħala sustanza perikoluża — Direttiva 2004/73/KE — Direttiva 67/548/KEE — Obbligu ta’ traspożizzjoni)

5.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 297/14
            
         Sentenza tal-Qorti tal-Ġustizzja (It-Tieni Awla) tal-15 ta’ Ottubru 2009 (talba għal deċiżjoni preliminari tal-Conseil d’État — il-Belġju) — Enviro Tech (Europe) Ltd vs L-Istat Belġjan
   (Kawża C-425/08) (1)
   
   (Ambjent u Protezzjoni tal-konsumaturi - Klassifikazzjoni, ippakkjar u ttikkettjar tan-n-propil bromid bħala sustanza perikoluża - Direttiva 2004/73/KE - Direttiva 67/548/KEE - Obbligu ta’ traspożizzjoni)
   2009/C 297/16
   Lingwa tal-kawża: Il-Franċiż
   
      Qorti tar-rinviju
   
   Conseil d’État
   
      Partijiet fil-kawża prinċipali
   
   
      Rikorrenti: Enviro Tech (Europe) Ltd
   
      Konvenut: L-Istat Belġjan
   
      Suġġett
   
   Talba għal deċiżjoni preliminari — Conseil d’État (il-Belġju) — Validità, fid-dawl tad-Direttiva Qafas tal-Kunsill 67/548/KEE, tas-27 ta’ Ġunju 1967, rigward l-approssimazzjoni tal-liġijiet, tar-regolamenti u tad-dispożizzjonijiet amministrattivi dwar il-klassifikazzjoni, l-imballaġġ u l-ittikkettjar ta’ sustanzi perikolużi (ĠU L 196, p. 1), u b’mod partikolari, tal-Annessi V (punt A.9) u VI (punt 4.2.3), tad-Direttiva tal-Kummissjoni 2004/73/KE, tad-29 ta’ April 2004, li tadatta għall-progress tekniku għad-29 darba tad-Direttiva Qafas 67/548/KEE (ĠU L 152, p. 1) — Dispożizzjonijiet nazzjonali illegali peress li jittrasponu direttiva li preżumibbilment tmur kontra d-direttiva qafas — Klassifikazzjoni tas-sustanza magħrufa bħala n-propil bromid bħala sustanza li tieħu n-nar malajr ħafna u tossika.
   
      Dispożittiv
   
   L-eżami tad-domandi preliminari ma żvela l-ebda element ta’ tali natura li jaffettwa l-validità tad-Direttiva tal-Kummissjoni 2004/73/KE, tad-29 ta’ April 2004, li tadatta għall-progress tekniku għad-29 darba d-Direttiva tal-Kunsill 67/548/KEE, dwar l-approssimazzjoni tal-liġijiet, tar-regolamenti u tad-dispożizzjonijiet amministrattivi li jirrigwardjaw il-klassifikazzjoni, l-ippakkjar u t-tikkettjar ta’ sustanzi perikolużi, sa fejn din tikklassifika n-n-propil bromid bħala sustanza li tieħu n-nar malajr ħafna (R11) u tal-kategorija 2 li hija tossika għar-riproduzzjoni (R60).
   
      (1)  ĠU C 327, 20.10.2008